সূত্র
সূত্র (সংস্কৃতঃ sūtra) হল দক্ষিণ এশিয়ার ধর্ম বিশেষ করে হিন্দুধর্ম, বৌদ্ধধর্ম এবং জৈনধর্মের এক ধরণের নীতিবচন বা শিক্ষা। সূত্র শব্দটি কখনো একটি নীতিবচন বুঝাতে ব্যবহৃত হয়, আবার কখনো উপাসনা গ্রন্থে লিখিতরুপে একাধিক নীতিবচনের সমষ্টি বুঝাতেও ব্যবহৃত হয়। সূত্র হল প্রাচীন ও মধ্যযুগীয় ভারতীয় গ্রন্থের একটি ধারা।
সংযুত্তনিকায়
সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন। সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।